דרך המלך (סדרת טלוויזיה)
פרקים > עונה 1

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "Episode 1" | רוג'דה סקרסוז | ליסה אמבירן, לארס בקונג, סופי פורסמן | 1 ביולי 2021 |
לאחר שמתפרסם ברחבי הרשת סרטון של וילהלם, נסיך שוודיה, בו הוא נראה משתתף בקטטה במהלך מסיבה, הוא מקבל נאום התנצלות כתוב שעליו לשאת ומגלה שהוריו החליטו לרשום אותו לפנימיית הילרסקה, מוסד לימודים יוקרתי במדינה. הוריו משכנעים אותו ללמוד בהילרסקה, בעוד שעל אף שאחיו אריק הוא הנסיך הטוען לכתר, גם על וילהלם לשאת באחריות משלו כנסיך. וילהלם מגיע לפנימייה, ועם הגעתו מברך אותו לשלום בן דודו מדרגה שנייה, אוגוסט. השניים הולכים לכנסיית בית הספר, שם וילהלם רואה את חברת הילדות שלו, פליס, שרה במקהלה. וילהלם מביט ממושכות על סולן המקהלה, סימון, בעת שהוא שר. לאחר מכן, אוגוסט משוחח עם חבריו ובין השאר לועג לסימון בהיותו תלמיד חוץ חדש בבית הספר. כעבור יום אוגוסט פונה לסימון ומבקש ממנו אלכוהול עבור מסיבת החניכה של וילהלם; סימון מסכים, בתנאי שהוא ואחותו שרה יוזמנו למסיבה. במסיבה, וילהלם וסימון מתחילים להכיר אחד את השני טוב יותר. בסוף הפרק נראים השניים יושבים יחד מחוץ למסיבה, כשהם כמעט שעונים זה על גבי זה.
| 2 | 2 | "Episode 2" | רוג'דה סקרסוז | ליסה אמבירן, לארס בקונג, סופי פורסמן | 1 ביולי 2021 |
אוגוסט מתמודד עם התמכרותו לתרופות לטיפול בהפרעת קשב, וחברו וינסנט מציע לו לעבור אבחון דרך המטפל בבית הספר. אך במקום לאפשר לתקופת האבחון לעשות את שלה בסבלנות, אוגוסט מנסה להשיג עוד תרופות בעוד שעדיין נשאר חייב לסימון על האלכוהול שמכר לו. הוא פונה לשרה, המאובחנת עם הפרעת קשב, כדי לבקש ממנה עזרה בעניין, אך סימון עוצר בעדו; לבסוף השניים כן הגיעו להסכמה ביניהם, כשסימון ישיג לאוגוסט את התרופות שביקש בתמורה לתשלום כפול מסך החוב המקורי שלו. סימון מתחיל לקחת שיעורים פרטיים לאחר שהשיג ציון נמוך במבחן במתמטיקה. וילהלם יוצא בערב עם סימון לצפות במשחק כדורגל שבו משתתפת חברתו של סימון ראש, ואוגוסט מתעד לרשתות החברתיות רגעים מהבילוי המשותף. עם חזרתו להילרסקה, אוגוסט מזהיר את וילהלם שלא יבלה עם האנשים ה"לא נכונים", ומביא את וילהלם לבקש מסימון שימחק את הקטע ששיתף. בסוף הפרק, וילהלם וסימון מתנשקים במהלך ערב סרט בבית הספר.
| 3 | 3 | "Episode 3" | אריקה קלמאייר | ליסה אמבירן, לארס בקונג, סופי פורסמן | 1 ביולי 2021 |
פנימיית הילרסקה עורכת סוף-שבוע חגיגי עם ההורים, אך במהלכו וילהלם, אוגוסט וסימון חווים הפתעות ואכזבות רבות. אמו של אוגוסט מבהירה לו שאין למשפחה יכולת כלכלית לשלם את שכר הלימוד שלו, ומציעה שיממש את נכסיו כדי להשיג כסף לכך, רעיון שאוגוסט דוחה. באותה עת סימון מתחיל לדחוק באוגוסט שיחזיר לו את חובו, אך אוגוסט ממשיך להתייחס לבקשותיו בביטול. סימון פונה לבקש עזרה מחבריו, וביחד הם באים להתעמת עם אוגוסט. סימון תוקף אותו, ואוגוסט מתוודה בפניו שמשפחתו מרוששת ושבשל כך אינו יכול להחזיר לסימון את הכסף. בשלב זה סימון וחבריו עוזבים אותו. וילהלם מתעלם מהנשיקה שלו עם סימון בליל אמש, ורוצה להישאר בקשר עם סימון כידידים. עם זאת, זמן מה לאחר מכן הוא משנה את דעתו; בנוסף הוא מציע לאוגוסט להישאר איתו בבית הספר במהלך סוף השבוע, אך לבסוף השניים נאלצים למצוא מקום אחר בעוד שגם אוגוסט החליט להישאר בבית הספר. בסוף הפרק וילהלם מזומן לחדר המנהל, שם הוא מקבל שיחת טלפון מהמלכה, שמודיעה לו שאחיו, יורש העצר אריק, נהרג בתאונת דרכים.
| 4 | 4 | "Episode 4" | רוג'דה סקרסוז | ליסה אמבירן, לארס בקונג, סופי פורסמן | 1 ביולי 2021 |
בעת שנערכת הלווייתו של אריק, הוכרז כי וילהלם יהיה יורש העצר החדש. הוא שוהה במחיצת משפחתו עד שחזר להילרסקה, שם הוא נושא בפני התלמידים נאום לזכר אחיו. לאחר מכן סימון שואל לשלומו, ווילהלם מבקש ממנו שימחק את ההתכתבויות ביניהם. סימון ממשיך לדרוש מאוגוסט שיחזיר לו את חובו, והכריח אותו למכור תרופות שלקח מביתו של אביו, דבר שסיבך אותו עם אביו מאוחר יותר. אוגוסט מסכים ומתחיל להחזיר לסימון בהדרגה את חובו. אוגוסט ופליס הופכים לזוג, אך היחסים ביניהם מתערערים על רקע קנאה מצידו של אוגוסט. וילהלם מצטרף לחברה המלכותית, ומגיע למסיבה שאורגנה על ידה, שם הוא שותה אלכוהול בכמות גדולה וצורך סמים שונים. לאחר שקיבל ממנו שיחת טלפון תמוהה בלילה, סימון מגיע מהר לפנימייה ומציל את וילהלם השתוי. השניים חוזרים לחדרו של וילהלם במעונות ונשארים שם לישון. בבוקר שלמחרת הם שוכבים, אך שלא בידיעתם הם מצולמים באמצע דרך החלון, על ידי אוגוסט.
| 5 | 5 | "Episode 5" | אריקה קלמאייר | ליסה אמבירן, לארס בקונג, סופי פורסמן | 1 ביולי 2021 |
אוגוסט ווילהלם עומדים בפני עניין משמעתי בבית הספר שעליהם לפתור, בעקבות השעייתו של אלכסנדר מהלימודים לאחר שנמצאו אצלו סמים מהמסיבה שהשתתפו בה. אוגוסט מציע להטיל את האשמה על סימון, מה שמטריד את וילהלם. הוא מספר לסימון על הסיטואציה, אך סימון לועג לדאגותיו בנוגע לאופן שבו הסקנדל עשוי להשפיע על משפחת המלוכה. וילהלם מחליט לבסוף להטיל את האשמה על אלכסנדר, למורת רוחו של אוגוסט, אך הוא משתמש במצבו הכלכלי של אוגוסט נגדו וחושף אותו בבוז מול כולם, וזוכה לתמיכתם של שאר הבנים פה אחד. וילהלם וסימון נקשרים עוד יותר, ומבלים יחד בביתו של סימון באחד הלילות. וילהלם מיידע את סימון בהחלטה שקיבלה החברה בעניין התקרית של אלכסנדר, והשניים מתפייסים. שרה מבלה בלילה עם פליס ומדיסון, ובשלב מסוים מספרת לפליס על התקרית האינטימית שחוותה מצד אוגוסט, מה שמביא את פליס לזרוק את אוגוסט בפומבי דרך פרסום ברשת חברתית. שרה מוצאת שמחה רבה בבילוי עם פליס וחברותיה, ומצטרפת אליהן להכנות לקראת חגיגות יום סנטה לוסיה המתקרב. בסוף הפרק, אוגוסט הזועם משיב נקמה ומעלה לרשת את הסרטון של וילהלם וסימון שבידיו, ורק מאוחר יותר מגלה שווילהלם למעשה עזר לו לפתור את עניין התשלום שלו בכך שביקש מארמון המלוכה להתערב ולהסדיר אותו.
| 6 | 6 | "Episode 6" | אריקה קלמאייר | ליסה אמבירן, לארס בקונג, סופי פורסמן | 1 ביולי 2021 |
וילהלם מרגיש חצוי בנוגע לשאלת ההתמודדות עם השלכות הסרטון המודלף, בזמן שהתקשורת חודרת ללא הרף לפרטיותיו של סימון. המלכה מבקרת את וילהלם ומפצירה בו למסור הצהרה המכחישה כי הוא מופיע בסרטון, דבר שווילהלם לא רצה לעשות. אמו של סימון רוצה להוציא אותו ואת שרה מהילרסקה ולהעביר אותם חזרה לבית הספר במריברג בסמסטר הבא. שרה מתנגדת לכך, ומביעה עניין במעבר לפנימייה בבית הספר. בסופו של דבר, וילהלם מוציא הצהרה שבה הכחיש שהוא האדם המופיע בסרטון. פליס מגלה שאוגוסט הדליף את הסרטון ומספרת לווילהלם, שחש נבגד והולך להתעמת עם אוגוסט. וילהלם מספר גם למלכה, אך היא מגלה לו שהיא כבר ידעה מכך. בסוף הפרק, וילהלם ניגש לסימון ומחבק אותו לאחר טקס חג המולד המסורתי. הוא מתוודה על אהבתו אליו, אך סימון לא עונה לו באופן דומה בחזרה. התלמידים האחרים סביב היציאה מהכנסייה רואים את השניים ומתחילים להתלחש ביניהם. לאחר מכן וילהלם עוזב את הפנימייה לחופשת החג.